**Poroszló Község Önkormányzat Képviselő-testületének**

**9/2017. (XII.01.) önkormányzati rendelete**

**a természetben nyújtott szociális tűzifa támogatás jogosultsági feltételeiről szóló a 6/2017. (X.27.) önkormányzati rendelet módosításáról**

PoroszlóKözség Önkormányzat képviselő-testülete az Alaptörvény 32. cikk (1) bekezdés a) pontjában, a szociális igazgatásról és szociális ellátásokról szóló 1993. évi III. törvény 26. §-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 42. § 1. pontjában meghatározott feladatkörében eljárva a következőket rendeli el:

**1. §**

Poroszló Község Önkormányzat Képviselő-testülete a természetben nyújtott szociális tűzifa támogatás jogosultsági feltételeiről szóló 6/2017. (X.27.) önkormányzati rendelet 7. § (1) bekezdés helyébe az alábbi rendelkezés lép:

„7. § (1) Szociális rászorultság alapján támogatásra jogosult az a fogyasztási egység, ahol az egy főre eső jövedelem nem haladja meg:

1. egyedül élő nyugdíjas akinek a nyugdíja nem haladja meg a 160.000.- Ft-ot,
2. két fő nyugdíjas korú személy, akinek a nyugdíja nem haladja meg a 130.000.- Ft-ot személyenként,
3. egy, két vagy több gyermeket nevelő két felnőtt személy esetén a felnőttek jövedelme nem haladja meg a 120.000.- Ft, és gyermekenként az 57.000.- Ft-ot,
4. egyedül élő, egy vagy több gyermeket nevelő szülő esetén az egy főre jutó felnőtt jövedelme nem haladja meg a 150.000.-Ft-ot, és gyermekenként az 57.000.- Ft-ot,
5. egy vagy két aktív kereső felnőtt esetén, az egy főre jutó jövedelem nem haladja meg a 130.000.- Ft-ot.”

**2. §**

Poroszló Község Önkormányzat Képviselő-testülete a természetben nyújtott szociális tűzifa támogatás jogosultsági feltételeiről szóló 6/2017. (X.27.) önkormányzati rendelet 7. § (2) és (5) bekezdései helyébe az alábbi rendelkezések lépnek:

„7. § (2) A juttatás igénylése kérelem alapján történik. A kérelmeket legkésőbb **2017**. **december 8-én 12.00-óráig** lehet benyújtani a polgármester részére. A határidő elmulasztása jogvesző. (kérelem mintát a rendelet melléklete tartalmazza).

(5) Döntést követően a tűzifa legkésőbb **2018. február 15-ig** kerül kiszállításra a jogosultak részére.”

**3. §**

Záró rendelkezés:

(1) E rendelet kihirdetését követő napon lép hatályba.

(2) Hatályba lépését követő napon hatályát veszti.

Poroszló, 2017. november 30.

Bornemisza János dr. Váradi Ágnes

polgármester jegyző

**Kihirdetési záradék:**

Kihirdetve: 2017. december 1.

dr. Váradi Ágnes

jegyző